# Premi Creu Casas

El Premi Creu Casas és un premi atorgat per l'Institut d'Estudis Catalans, creat el 2017 en honor de la primera dona membre de la Secció de Ciències de l'IEC, la botànica i farmacèutica Creu Casas i Sicart (Barcelona, 1913 – Bellaterra, 2007), el premi està dotat amb sis mil euros, repartits en dues modalitats: la primera, dotada amb dos mil euros, s'ofereix a una dona en reconeixença de la seva trajectòria en tasques de divulgació i aproximació de la tecnologia a l'alumnat femení en qualsevol àmbit, des de l'enginyeria o l'arquitectura fins a la informàtica o les telecomunicacions, per exemple. La segona, dotada amb quatre mil euros, va dirigida a un grup de treball liderat per una dona que hagi desenvolupat metodologies d'apoderament de les dones o d'ensenyament per a captar el talent femení en els camps esmentats.

## Context

La iniciativa de crear el premi sorgeix de la voluntat de promoure les dones que conreen la ciència, «quan l'acadèmia, com tants altres àmbits, encara està lluny d'assolir la paritat de gènere», va dir Joandomènec Ros, president de l'IEC, en la seva presentació.

## Llista de premiades

| Nom | Any | Tipus | Motiu |
| Laura Tremosa | 2018 | | per la seva trajectòria i exemple com a model i mentora en el sector de les carreres tècniques, un àmbit hostil per a les dones en els anys seixanta i setanta |
| Associació de Dones Investigadores i Tecnòlogues a Catalunya (AMIT-CAT) | 2018 | Grup de treball | per la iniciativa associativa i per la proposta d’incidir a través del projecte «STEM amb TU» en l’escletxa de gènere en l’educació secundària. |
| Carmen Mur Gomez | 2019 | | pel seu perfil inspirador i emprenedor |
| Young IT Girls | 2019 | Grup de treball | per l’àmplia base d’edat i territorial de la seva proposta i per la qualitat i originalitat de les seves propostes d’actuació |
| Xantal Llavina Aguilar | 2020 | | per la tasca divulgadora i la seva capacitat d’arribar a la societat en general i especialment al públic jove i les noies, transmetent un bon model de tecnologia entenedora i atractiva |
| Núria Castell Ariño | 2020 | menció honorífica | per la seva trajectòria professional i la difusió i suport a moltes generacions de noies en tecnologia |
| Maria Clara Torrens Mazzei | 2020 | menció honorífica | per la seva trajectòria professional i la difusió i suport a moltes generacions de noies en tecnologia |
| Projecte #ChicasInTech de Fundación Esplai | 2020 | Grup de treball | pel seu projecte engrescador, que pot atraure una gran quantitat de noies cap a la tecnologia. |
| Sandra Uve | 2021 | | per la seva tasca visibilitzadora de dones de ciència i tecnologia de totes les èpoques i per haver esdevingut una generadora de models i referents per a nois i noies |
| Karina Gibert i Oliveras | 2021 | menció honorífica | per la seva rellevant i destacada trajectòria acadèmica, amb la qual ha contribuït a generar un model i referent per a les generacions següent |
| ENGINY-era | 2021 | Grup de treball | per aproximar la tecnologia a les generacions més joves mitjançant activitats que la fan assequible, divertida i engrescadora |
| Fibracat TV | 2021 | Grup de treball - menció honorífica | per haver cobert àmpliament una necessitat existent en l’àmbit de la programació televisiva i per donar visibilitat al talent tecnològic i les TIC de les dones |
| Cristina Steegmann Pascual | 2022 | | |
| Karina Gibert i Oliveras | 2022 | menció honorífica | |
| Núria Garrido Soriano | 2022 | menció honorífica | |
| Between Women Network | 2022 | Grup de treball | |
| Viquidones UPF | 2022 | Grup de treball - menció honorífica | |
| Meritxell Bautista i Quiñones | 2023 | | |
| Maria José Buzón Gómez | 2023 | menció honorífica | |
| Mar Porras Martínez | 2023 | menció honorífica | |
| Club de Dones Politècniques pel Canvi Professional | 2024 | | |
| Let’s Go Engineering | 2024 | menció honorífica | |

## Referències

* ↑ «Premi Creu Casas». Institut d'Estudis Catalans. [Consulta: 25 abril 2017].
* ↑ «L'IEC crea un premi per fomentar l'interès de les dones per la tecnologia». [Consulta: 25 abril 2017].
* 1 2 «Premis IEC - 2018». IEC, 2018. [Consulta: 20 febrer 2025].
* 1 2 «Premis IEC - 2019». IEC, 2019. [Consulta: 20 febrer 2025].
* 1 2 3 4 «Premis IEC - 2020». IEC, 2020. [Consulta: 20 febrer 2025].
* 1 2 3 4 «Premis de l’IEC - 2021». IEC, 2021. [Consulta: 20 febrer 2025].
* 1 2 3 4 5 «Premis IEC - 2022». IEC, 2022. [Consulta: 20 febrer 2025].
* 1 2 3 «Premis IEC - 2023». IEC, 2023. [Consulta: 20 febrer 2025].
* 1 2 «Premis IEC - 2024». IEC, 2024. [Consulta: 20 febrer 2025].